સાડી : સિન્થેટિક ફૅબ્રિકમાંથી બનાવેલી સાડી જો પ્રૉપર પ્રિન્ટ અને કલર-કૉમ્બિનેશન સાથે બનાવવામાં આવે તો ખૂબ જ આકર્ષક લાગી શકે. સાડી માટે ફ્લોરલ પ્રિન્ટ તો સારી લાગે જ, પરંતુ જો કૈંક અલગ ટ્રાય કરવું હોય તો ડિજિટલ પ્રિન્ટની સાડી મિક્સ ઍન્ડ મૅચ કરીને પહેરી શકો. સિન્થેટિક સાડીમાં બ્લાઉઝ એ સાડીનું મૅચિંગ ન પહેરતાં કૉન્ટ્રાસ્ટ કલરનું પહેરવું અને ખાસ કરી મેગિયા સ્લીવ્સ કરવી જેના લીધે થોડો હટકે લુક આવે અને ખાસ કરીને કૉટનનો ચણિયો ન પહેરતાં સાટીનનો પહેરવો જેના લીધે થોડી શાઇન આવે. સિન્થેટિક સાડીમાં જો તમે ભીંજાઈ જાઓ તો પણ ખરાબ નહીં લાગે, કારણ કે સિન્થેટિક ફૅબ્રિક ભીનું થયા પછી શરીરને ચોટતું નથી અને પાણી પણ આસાનીથી નીકળી જાય છે.